《缘识》
宋代·宋太宗

元正享从此日，万物咸新利贞吉。
送旧迎春一夜来，三元为首众情得。
万彙潜臻俱是泰，玄化昭彰天作盖。
气和玉烛调阴阳，磨砻整顿智有代。
智有代，歌刑政，
王道恢张千官盛。任土陈仪四远来，
衣佩锵锵言不尽。拱极之心文与武，
乾坤澄滤焕今古。丹凤来仪见九重，
我朝丕运还难遇。感通玄贶时无比，
五谷精华从兹始。五色高吞日月明，
百川尽归朝宗水。